**Cezhraničná spolupráca**

Obec Kalinkovo a maďarská obec Sopronnémeti realizujú spoločný projekt.

Projekt „Religion“ (kód: SKHU/WETA/1901/1.1/313) je realizovaný v rámci Fondu malých projektov Programu spolupráce Interreg V-A, so spolufinancovaním z Európskeho fondu regionálneho rozvoja vo výške 49 977,45 eur. Cieľom projektu je predovšetkým zachovávanie miestnych tradícií, posilňovanie kresťanského povedomia a vyžitia miestnych obyvateľov spôsobom, ktorý však zároveň poskytne rovnocennú zábavu aj neveriacim či nepraktizujúcim obyvateľom oblasti.

Prostredníctvom organizovaných podujatí a plánovanými stavebnými prácami obce prispejú k zvyšovaniu návštevnosti regiónu. Dve samosprávy, Kalinkovo a Sopronnémeti, sa usilujú o zvyšovanie konkurencieschopnosti regiónu a miestneho cestovného ruchu, popri prehlbovaní vzájomnej spolupráce.

V rámci tejto vízie prebehne rekonštrukcia historickej budovy rímskokatolíckeho kostola v obci Kalinkovo, čo predstavuje ďalší krok k zachovaniu kultúrnych klenotov regiónu. V obci Sopronnémeti zasa dôjde k vybudovaniu pódia v záujme zvýšenia kvalitatívnej úrovne podujatí a umožnenia ich pravidelnej organizácie.

V rámci projektu sa zástupcovia oboch obcí zúčastnia aj partnerského stretnutia spojeného s ekumenickými slávnostnými bohoslužbami. Podujatie bude sprevádzané bohatým kultúrnym a zábavným programom pre najmenších i dospelých.

**Nový projekt v Kalinkove**

Kalinkovo sa zapojilo do realizácie cezhraničného projektu.

Projekt „Religion“ (kód: SKHU/WETA/1901/1.1/313) je realizovaný v rámci Fondu malých projektov Programu spolupráce Interreg V-A, so spolufinancovaním z Európskeho fondu regionálneho rozvoja vo výške 49 977,45 eur.

Cieľom projektu je prispieť prostredníctvom rozvojových aktivít k zvyšovaniu atraktívnosti slovensko-maďarského pohraničného regiónu, k zvyšovaniu jeho návštevnosti a popularity, k prehlbovaniu cezhraničných vzťahov miestnych inštitúcií a obyvateľov, k posilňovaniu kresťanského povedomia, ako aj k zachovaniu a k rozširovaniu miestnych tradícií.

V rámci danej iniciatívy prebehne rekonštrukcia zadnej časti a interiéru rímskokatolíckeho kostola sv. Františka Serafínskeho, taktiež prispievajúc k zachovávaniu kultúrnych hodnôt regiónu a k zvyšovaniu úrovne miestnych podujatí, nakoľko dejiskom väčšiny organizovaných podujatí je práve budova kostola. Pravidelne v nej prebiehajú okrem iného vianočné a zborové koncerty, či dni obce.

Maďarským partnerom projektu je obec Sopronnémeti, v ktorej dôjde k vybudovaniu pódia a k usporiadaniu partnerského stretnutia.

**Úspešné ukončenie ďalšej fázy rekonštrukcie rímskokatolíckeho kostola sv. Františka Serafínskeho**

Obec Kalinkovo renovovala rímskokatolícky kostol sv. Františka Serafínskeho z projektových zdrojov.

Rekonštrukcia prebehla v rámci cezhraničného projektu „Religion“ (kód: SKHU/WETA/1901/1.1/313) realizovaného prostredníctvom Fondu malých projektov Programu spolupráce Interreg V-A, so spolufinancovaním z Európskeho fondu regionálneho rozvoja vo výške 49 977,45 eur.

Stredná časť kostola bola renovovaná pred 20 rokmi, pred 5 rokmi prebehla renovácia jeho strednej časti, veže a strechy. V rámci projektu boli realizované práce na zadnej časti kostola a v jeho interiéri, došlo k opraveniu časti strechy, k rekonštrukcii elektroinštalácie, ako aj k premaľovaniu stien a stropov.

Rekonštrukčné práce boli nevyhnutné nielen z cirkevného hľadiska (sväté omše), ale aj z pohľadu kultúrneho života obce, nakoľko je kostol frekventovane dejiskom rozličných miestnych podujatí (vianočné a zborové koncerty, dni obce, a pod.).